O‘ZBEKISTON MILLIY AVIAKOMPANIYASINI TAShKIL QILISh TO‘G‘RISIDA

“O‘zbekiston Respublikasi davlat mustaqilligining asoslari to‘g‘risida”gi O‘zbekiston Respublikasining Qonuniga muvofiq va O‘zbekiston Respublikasi hududida havo transportini boshqarish tizimini takomillashtirish maqsadida:
 1. O‘zbekiston fuqaro aviatsiyasi boshqarmasi, fuqaro aviatsiyasining 243-zavodi, “Aviastroy” qurilish-montaj birlashmasiga qarashli “Aviaspetsmontajnaladka” xo‘jalik hisobidagi uchastkasi negizida O‘zbekiston Milliy aviakompaniyasi — “O‘zbekiston havo yo‘llari” tashkil qilinsin.
 2. O‘zbekiston Milliy aviakompaniyasi — “O‘zbekiston havo yo‘llari” O‘zbekiston fuqaro aviatsiyasi boshqarmasining huquqiy vorisi deb hisoblansin va u O‘zbekiston Respublikasi hududida havo transporti sohasidagi siyosatni ishlab chiqish, muvofiqlashtirish va amalga oshirishni ta’minlaydigan fuqaro aviatsiyasi masalalari bilan shug‘ullanuvchi davlat boshqaruvi organi qilib belgilansin.
 3. O‘zbekiston Respublikasi Vazirlar Mahkamasi mazkur Farmonni ro‘yobga chiqarishning tashkiliy chora-tadbirlarini ko‘zda tutuvchi qarorni bir hafta muddat ichida qabul qilib, aviakompaniyaning tuzilmasi va Nizomini tasdiqlashi zarur.